jkorsvik/nowiki_second_scrape_merged huggingface dataset:
Kāpālika

Kāpālika var en form for shaivisme i India, som ikke godtok læren i  Puranaene. Ordet Kāpālikas er avledet av kapāla som betyr «hodeskalle»,  og Kāpālikas betyr «hodeskallemenn». De bar tradisjonelt en trefork med en hodeskalle på toppen (khatvanga) og en tom hodeskalle som en bønnebolle.De smurte deres kropp med aske fra kremasjonsområder, og dyrket den voldsomme Bhairava-formen for Shiva, engasjerte seg i ritualer med blod, kjøtt, alkohol, og seksuelle safter.


== Referanser ==
Peter Tschentscher

Peter Tschentscher (født 20. januar 1966 i Bremen) er en tysk lege og politiker (SPD). Han ble 28. mars 2018 utnevnt som førsteborgermester i Hamburg. Tschentscher kom fra stillingen som finanssenator i den foregående byregjeringen til Olaf Scholz.


== Referanser ==


== Eksterne lenker ==
 (de) Offisielt nettsted 
(en) Peter Tschentscher – kategori av bilder, video eller lyd på Commons
Tesgjolo kraftverk

Tesgjolo kraftverk er et vannkraftverk i Bordalen i Voss kommune i Vestland.
Det er et elvekraftverk som utnytter et fall på 190 meter i Tesgjolo, en sideelv til Bordalselva.
Installert effekt er 1 MW fra en peltonturbin. Årsproduksjon er 5,6 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Śloka

Śloka (sanskrit: श्लोक) betyr «sang», fra roten śru, "å høre",) og er en kategori verselinje utviklet fra den vediske metriske enheten Anustubh. Den er grunnlaget for indiske episke vers, og kan bli betraktet som den indiske verseform par excellence, og forekommer mye oftere enn enhver annen meter i klassisk sanskrit prosodi. Mahabharata og Ramayana, er for eksempel skrevet nesten eksklusivt i shlokas. Det tradisjonelle synspunktet er at denne form for vers ufrivillige ble laget av Valmiki i sorg, forfatteren av Ramayana, ved at han så en jeger skyte ned en av to fugler i kjærlighet.


== Referanser ==
Liste over presidentene for Ungarns representanthus

Representanthusets president var leder for underhuset i Ungarns parlament.


== Se også ==
Liste over presidentene for Ungarns parlament
Liste over presidentene for Ungarns magnathus


== Eksterne lenker ==
Országgyűlés (på ungarsk)
Dominic Cozzolino

Dominic Cozzolino (født 23. august 1994 i Kitchener i Ontario) er en canadisk kjelkehockeyspiller. Han har en paralympisk sølvmedalje i kjelkehockey for Canada, og et VM-gull. 


== Bakgrunn ==
Cozzolinos funksjonshemming skyldes en ishockeyskade i 2009. Han spilte ishockey på juniornivå for Mississauga Jets, og ble taklet bakfra slik at han fikk et kompresjonsbrudd i ryggvirvel L1 i korsryggen, noe som ga en nerveskade. Han begynte med kjelkehockey i 2012, og debuterte på det canadiske landslaget i 2015.


== Idrettskarriere ==
Han spilte på Canadas lag som fikk sølv i begge World Sledge Hockey Challenge-turneringene i 2016. Canada kom på andreplass i Stillehavsmesterskapet i kjelkehockey (IPC Pan-Pacific Championship) i 2016, etter tap 1-4 mot USA i finalen.I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada på andreplass, og de vant Turin Para Ice Hockey International Tournament 2017. 
I 2018 representerte han Canada under Paralympiske vinterleker 2018 i Pyeongchang. Canada tapte der finalen 1-2 mot USA.


== Referanser ==


== Eksterne lenker ==
Biografi hos IPC
Profil hos Hockey Canada
Profil hos Canadas paralympiske komité
Profil hos Pyeongchang 2018 Arkivert 30. mars 2018 hos Wayback Machine. (PL 2018)
Kystfolket (musikkgruppe)

Kystfolket var en gruppe musikere på singelen 50 mil for Norge/Bygdevise (Kor er hammaren, Edvard) (Plateselskapet Mai 1974, MAI 50).
Hovedvokal: Jack Berntsen
Trekkspill: Kyrre Iversen
Cello, bass, fele: Steinar Ofsdal
Gitar: Bent Patey, Jack Berntsen
Mandolin: Morten Lindbæk
Kor: Arvid Esperø, Elin Lillevik, Jenn Mortensen, Jon Arne Corell, Tore Haraldsen
Produsent: Arvid Esperø
Tekniker: Christian Wille


== Referanser ==
Jagaddala mahavihāra

Jagaddala mahavihāra (slutten av det 11. århundre – midten av det 12. århundre) var et buddhistisk kloster og sete for læring i Varendra, en geografisk enhet i dagens nordlige Bengal i Bangladesh.  Klosteret ble grunnlagt av de siste kongene i Pālariket, muligens Ramapala (1077-1120), mest sannsynlig nær den nåværende landsbyen Jagdal i Dhamoirhat Upazila i det nordvestlige Bangladesh på grensen til India,  i nærheten av Paharapur.  Noen tekster staver også navnet Jaggadala.
Jagaddala spesialiserte seg på Vajrayana buddhisme. Et stort antall tekster som senere ble en del av Kanjur og Tengjur ble komponert eller kopiert ved  Jagaddala.Klosteret ble ødelagt under den muslimske invasjonen i midten av det 12. århundre.


== Referanser ==
Monster (TV-serie)

Monster er en norsk kriminalserie som gikk på NRK-TV i 2017. Serien handler om en drapsgåte i en småby i Nord-Norge. En ung jente forsvinner sporløst, og kjæresten hennes blir funnet drept. Etterforsker Hedda Hersoug har nylig kommet tilbake for å leve et roligere liv, og tvinges til å samarbeide med den egenrådige Joel Dreyer fra kriminalpolitiet i sør. Underveis i etterforskningen kommer mye grums opp til overflaten.
Serien vant European Script Awards pris for mest nyskapende TV-serie i 2017. Den ble nominert til fire priser forann Gullruten 2018, blant annet beste kvinnelige skuespiller (Gørild Mauseth) og beste originalmusikk (Magnus Beite).


== Referanser ==


== Eksterne lenker ==
(en) Monster på Internet Movie Database 
(no) Monster på NRK TV
Gryte II kraftverk

Gryte II kraftverk er et vannkraftverk ved Grytevatnet på Ropeid i Suldal kommune i Rogaland.
Det utnytter et fall på 182 meter fra Krokavatnet, som er reguleringsmagasin. 
Installert effekt er 500 KW fra en peltonturbin. Årsproduksjon er 2,4 GWh.
Kraftverket ligger ved inntaket til Gryte I kraftverk. Begge eies av en lokal grunneier.


== Referanser ==


== Kilder ==
«NVE Atlas». Vannkraft – Utbygd vannkraft.  Norges vassdrags- og energidirektorat
NVE vannkraftdatabase
Odantapuri

Odantapuri, Odantapura eller Uddandapura, var et buddhistisk kloster og sete for læring i Bihar, India. Det ble opprettet av Palakeiseren Gopala I i det 8. århundre. Det blir betraktet som Indias eldste mahavihāra etter Nalanda og befant seg i Magadha.
Acharya Sri Ganga av Vikramashila var den student der. Ifølge tibetanske nedtegnelser var det omkring 12,000 studenter i Odantapuri som befant seg på fjellet Hiranya Prabhat Parvat og bankene til elven Panchanan.
Klosteret ble ødelagt under den muslimske invasjonen i 1193.


== Referanser ==
Ben Delaney

Ben Delaney (født 23. august 1996 i Ottawa) er en canadisk kjelkehockeyspiller. Han har to paralympiske medaljer i kjelkehockey for Canada, og to VM-medaljer. 


== Bakgrunn ==
Delaneys funksjonshemming skyldes at han ble diagnostisert med beinkreft da han var 12 år gammel, og amputerte venstre bein over kneet. Han begynte med kjelkehockey i Ottawa Sledgehammers i 2010, og debuterte på det canadiske landslaget i 2013.


== Idrettskarriere ==
Han deltok på Canadas lag som vant World Sledge Hockey Challenge 2013, og han fikk bronse i kjelkehockey under Paralympiske vinterleker 2014. 
I 2015 fikk Canada bronse i World Sledge Hockey Challenge, og de fikk sølv i VM i kjelkehockey 2015, der USA vant finalen med 3-0. De vant Turin Para Ice Hockey International Tournament 2015, og fikk sølv i begge World Sledge Hockey Challenge-turneringene i 2016. Canada kom på andreplass i Stillehavsmesterskapet i kjelkehockey (IPC Pan-Pacific Championship) i 2016, etter tap 1-4 mot USA i finalen.I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada på andreplass, og de vant Turin Para Ice Hockey International Tournament 2017. 
I 2018 representerte han Canada under Paralympiske vinterleker 2018 i Pyeongchang. Canada tapte der finalen 1-2 mot USA.


== Referanser ==


== Eksterne lenker ==
Biografi hos IPC
Profil hos Hockey Canada
Profil hos Canadas paralympiske komité
Profil hos Pyeongchang 2018 Arkivert 30. mars 2018 hos Wayback Machine. (PL 2018)
Profil hos Sochi2014.com (PL 2014)
Presentasjon ved paralympiske vinterleker 2014
Nordre Søndmør

Nordre Søndmør var 2. valgkrets i Romsdals amt ved stortingsvalgene fra 1906 til 1915. Ved stortingsvalget 1918 het valgkretsen Indre Sunnmør. Ved disse stortingsvalgene praktiserte man en valgordning med direkte flertallsvalg i enmannskretser. Nordre Søndmør valgte således én representant og én personlig vararepresentant.
Valgkretsen Nordre Søndmør bestod av herredene Sunnelven, Norddalen, Stranden, Stordalen, Søkkelven, Ørskog, Skodje, Vatne, Borgund, Giske fra 1909, Roald og Haram med rundt 26 000 innbyggere og 12 000 stemmeberettigede etter innføringen av kvinnelig stemmerett. I 1918 ble Ørsta, Volda, og Hjørundfjord overført fra Romsdals amts 1. valgkrets, Ytre Sunnmør, mens Giske gikk motsatt  vei. Vatne, Borgund, Roald og Haram ble overført til Romsdals amts 4. valgkrets, Møre og Rauma. 2. valgkrets hadde i 1918 22 000 innbyggere og 11 460 stemmeberettigede.


== Valgresultat ==


== Stortingsrepresentanter ==


== Referanser ==
Liste over presidentene for Ungarns magnathus

Presidenten for Magnathuset var leder for overhuset i Ungarns parlament.


== Se også ==
Liste over presidentene for Ungarns parlament
Liste over presidentene for Ungarns representanthus


== Eksterne lenker ==
Országgyűlés (på ungarsk)
Berge kraftverk

Berge kraftverk er et vannkraftverk på østsiden av Fjærlandsfjorden i Sogndal kommune i Vestland.
Det er et elvekraftverk som utnytter et fall på 425 meter i Besselvi.
Installert effekt er 8 MW fra en peltonturbin. Årsproduksjon er 22,3 GWh.
Kraftverket er ett av seks nye kraftverk rundt Fjærlandsfjorden, bygget av Småkraft for Sognekraft. Samlet produksjon blir 114 GWh.
Fjærland Kraft AS var eid av Sognekraft. Fra 2019 eies det 100% av Clemens Kraft.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Clemens Kraft


== Eksterne lenker ==
Energiteknikk: Tidenes største småkraftutbygging
TU: Mye småkraft til Fjærland
Sognekraft: Ny vasskraft
Småkraft Arkivert 30. mars 2018 hos Wayback Machine.
Snømagnolia

Snømagnolia (Magnolia kobus) er et løvfellende tre som vokser vilt i Japan. 
Det har en vid krone og kan i hjemlandet bli 24 m høyt. I Norge blir den som regel 5–8 m høy, men kan bli opptil 10 m. Bladene er omvendt eggformede, 12–17 cm lange og 7–9 cm brede. Oversiden er mørkegrønn og rynkete, mens undersiden er glinsende mørkegrønn og svakt håret. Blomstene er gulhvite og 12 cm i diameter. Blomstringen skjer før løvsprett om våren, og treet begynner ikke å blomstre før i 12–15-årsalderen.
Arten vokser i kratt og sekundær løvskog fra havets nivå opptil 1700 moh. i Japan og på den sørkoreanske øya Jeju. En hardfør varietet, var. borealis, plantes i hager. I Norge kan snømagnolia dyrkes til herdighetssone 4. 


== Galleri ==

		
		
		
		


== Kilder ==
A. Mitchell (1977). Trær i skog og hage. Oversatt av I. Gjærevoll. Tiden. s. 264. ISBN 82-10-01282-7. 
Det Norske hageselskap (1998). Hageselskapets sortsliste (9 utg.). Oslo: Grøndahl Dreyer. s. 74–75. ISBN 82-504-2454-9. 
I. Palmstierna (1999). Trær & busker i hagen. Oversatt av N.P. Thuesen, foto B.K. Johanson. Orion. s. 160. ISBN 82-458-0370-7. 
E. Hansen (1997). Prydbusker og trær for norske hager (2 utg.). Oslo: Landbruksforlaget og Det norske hageselskap. s. 198. ISBN 82-529-1693-7. 
S. Khela (2014). «Magnolia kobus». The IUCN Red List of Threatened Species. doi:10.2305/IUCN.UK.2014-1.RLTS.T193954A2292097.en. 


== Eksterne lenker ==
(en) Snømagnolia i Encyclopedia of Life 
(en) Snømagnolia i Global Biodiversity Information Facility 
(en) Snømagnolia hos ITIS 
(en) Snømagnolia hos NCBI 
(en) Snømagnolia hos The International Plant Names Index 
(en) Snømagnolia hos Tropicos 
(en) Kategori:Magnolia kobus – bilder, video eller lyd på Wikimedia Commons 
(en) Magnolia kobus – galleri av bilder, video eller lyd på Wikimedia Commons 
Magnolia kobus – detaljert informasjon på Wikispecies
Teletårnet i Leirvik

Teletårnet i Leirvik er et 68 meter høyt telekommunikasjonstårn i Leirvik sentrum på Stord med adresse Jens Hystadvegen 6. 
Tårnet ble bygget for televerket, det var tett 25. august 1987 og ble ferdigstilt i september 1987, med unntak av stålmasten på toppen. Den ble montert av televerket senere.Tårnet ble møtt med kritikk blant mange av lokalbefolkningen da det ble bygget et slikt høyt tårn midt i sentrum. Til tross for dette har tårnet etterhvert utviklet seg til å bli den mest ikoniske bygningen i Leirvik og et kjent landemerke. 


== Referanser ==
Stjernemagnolia

Stjernemagnolia (Magnolia stellata) er en løvfellende busk som vokser vilt i Japan. 
Den er rikt forgreinet med bred vekst og blir 0,3–2,4 m høy. Bladene er elliptiske til omvendt eggformede, 7–12 cm lange og 2,5–4 cm brede. Oversiden er glatt, og undersiden er glatt eller dekket med hvite hår. Blomstene er hvite eller rosa, stjerneformede og 5–7 cm i diameter. Blomstringen skjer før løvsprett om våren.
Arten vokser vilt bare i et begrenset område rundt Nagoya på den japanske hovedøya Honshu. Den er vanlig plantet i hager, og i Norge kan den dyrkes til herdighetssone 3 eller 4.


== Galleri ==

		
		
		
		


== Kilder ==
«Yulania stellata». Flora of China. Besøkt 30. mars 2018. 
Det Norske hageselskap (1998). Hageselskapets sortsliste (9 utg.). Oslo: Grøndahl Dreyer. s. 74–75. ISBN 82-504-2454-9. 
I. Palmstierna (1999). Trær & busker i hagen. Oversatt av N.P. Thuesen, foto B.K. Johanson. Orion. s. 161. ISBN 82-458-0370-7. 
L. Wheeler og M.C. Rivers (2015). «Magnolia stellata». The IUCN Red List of Threatened Species. doi:10.2305/IUCN.UK.2015-2.RLTS.T194010A2294218.en. 


== Eksterne lenker ==
(en) Stjernemagnolia i Encyclopedia of Life 
(en) Stjernemagnolia i Global Biodiversity Information Facility 
(en) Stjernemagnolia hos ITIS 
(en) Stjernemagnolia hos NCBI 
(en) Stjernemagnolia hos The International Plant Names Index 
(en) Stjernemagnolia hos Tropicos 
(en) Kategori:Magnolia stellata – bilder, video eller lyd på Wikimedia Commons 
(en) Magnolia stellata – galleri av bilder, video eller lyd på Wikimedia Commons 
Magnolia stellata – detaljert informasjon på Wikispecies
James Gemmell

James Gemmell (født 26. april 1980 i 100 Mile House i Britisk Colombia) er en canadisk kjelkehockeyspiller. Han har to paralympiske medaljer i kjelkehockey for Canada, og fire VM-medaljer, hvorav to gull. 


== Bakgrunn ==
Gemmells funksjonshemming skyldes at han måtte amputere høyre fot over kneet etter en bilulykke i 2004. Han begynte med kjelkehockey i B.C. Eagles i 2006, og debuterte på det canadiske landslaget i 2008.


== Idrettskarriere ==
Han deltok på Canadas lag som vant World Sledge Hockey Challenge 2008 og Hockey Canada Cup 2009. Han spilte på Canadas lag som kom på andreplass i Japan Para Ice Sledge Hockey Championship 2011. I 2012 vant Canada World Sledge Hockey Challenge. De deltok i VM i kjelkehockey 2012, og fikk der bronse etter at de slo Tsjekkia 2-0 i bronsefinalen. 
Han deltok på Canadas lag som vant World Sledge Hockey Challenge 2013, og han deltok også i VM i kjelkehockey 2013, der Canada vant finalen 1-0 over USA. De fikk bronse i kjelkehockey under Paralympiske vinterleker 2014. 
I 2015 fikk Canada bronse i World Sledge Hockey Challenge, og de fikk sølv i VM i kjelkehockey 2015, der USA vant finalen med 3-0. De vant Turin Para Ice Hockey International Tournament 2015, og fikk sølv i begge World Sledge Hockey Challenge-turneringene i 2016. Canada kom på andreplass i Stillehavsmesterskapet i kjelkehockey (IPC Pan-Pacific Championship) i 2016, etter tap 1-4 mot USA i finalen.I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada på andreplass, og de vant Turin Para Ice Hockey International Tournament 2017. 
I 2018 representerte han Canada under Paralympiske vinterleker 2018 i Pyeongchang. Canada tapte der finalen 1-2 mot USA.


== Referanser ==


== Eksterne lenker ==
Biografi hos IPC
Profil hos Hockey Canada
Profil hos Canadas paralympiske komité
Profil hos Pyeongchang 2018 Arkivert 31. mars 2018 hos Wayback Machine. (PL 2018)
Profil hos Sochi2014.com (PL 2014)
Presentasjon ved Paralympics 2014
Liu Hao

Liu Hao er navnet til flere personer:

Liu Hao (regissør) (刘浩, 1968− )
Liu Hao (kulestøter) (刘昊, 1968− )
Liu Hao (syklist) (刘浩, 1988− )
Liu Hao (vektløfter) (刘灏, 1989− )
Liu Hao (padler) (刘浩, 1993− )
Amalie Døvle

Amalie Døvle (født 23. mai 1839, død 21. februar 1893) var en norsk skuespillerinne og operasangerinne.


== Familie ==
Hun var datter av skomakermester Christopher Olsen Unsrud og hustru Eline Halvorsdatter (Christensen), men da hun ble gift oppga hun å hete Amalie Jacobsen, som var etternavnet til pleieforeldene hennes.Hun ble gift i Stokke den 6. juli 1855 med skuespillerkollega Olaf Døvle (1831-1904), som også var knyttet til samme teater som henne. Han ga seg som skuespiller etter teaterkonkursene i 1863 og kastet seg over det juridiske studium. Dermed ble han overrettssakfører.


== Skuespiller ==
Amalie debuterte på Kristiania norske Theater 29. september 1854, og fikk kontrakt som skuespiller fra 10. oktober samme år. Hun ble ved teateret i Møllergaten helt til det ble nedlagt i 1863. Deretter fikk hun ansettelse ved Christiania Theater, hvor hun på grunn av sin stemmeprakt fikk fremtredende roller i sangspill og vaudeviller. Hennes glansrolle skal ha vært som «Sigrid» i Til Sæters av Claus Pavels Riis.


== Komedienne ==
Av Ludvig Holbergs komedier spilte hun:

Pernille i Mascaraden – 1867.
Leonora i Kildereisen – 1873.
Både skriver Christoffer Federmesser og frøken Berg i Den Stundesløse – hhv. 1865 og 1874.
Leonore i Julestuen – 1865.
Engelke i Den politiske Kandestøber – 1866.
Lisbed og Magdelone i Erasmus Montanus – hhv. 1867 og 1878.
Ingeborg Blytækkers i Barselstuen – 1874.
Pige i Det lykkelige Skibbrud – 1869.
Pernille, Lucretias Pige i Den Vægelsindede – 1868.


== Operasangerinne ==
Under Ludvig Josephsons kyndige teaterledelse i 1870-årene, utviklet hun seg som operasangerinne og gjorde bl.a. stor lykke som Zerlina i Don Juan. Dessuten opptrådte hun, sammen med Camilla Wiese og Hanna Ehn, som den ene av tre seterjenter i Henrik Ibsens Peer Gynt. Premieren var i 1876.
Av betydningfulle operaroller spilte hun Maddalena i Giuseppe Verdis Rigoletto, og Ulrica i Maskeballet.
Da Amalie Døvle i 1879 feiret sin avskjedsbenefice ved Christiania Theater med Til Sæters, fikk også ektemannen Olaf spille en gjesterolle i stykket. Hun var da den første blant de norske skuespillerne ved teateret som fikk pensjon.


== Bildegalleri ==

		
		


== Referanser ==


== Litteratur ==
Jensson, Liv 1981: Biografisk skuespillerleksikon: norske, danske og svenske skuespillere på norske scener særlig på 1800-tallet. Oslo: Universitetsforlaget. ISBN 82-00-05622-8.
Muus, Rudolf 1924: Kristiania Forstadsscener og deres Skuespillere. Minder fra 70-90 Aarene. Kristiania: J. Aas’ Forlag.
Salon international de l’automobile de Genève

Salon international de l'automobile de Genève eller bilutstillingen i Genève er en årlig bilmesse som avholdes i mars måned i den sveitsiske by Genève. Bilmessen avholdes i Palexpo, et konferansesenter beliggende like ved Genève internasjonale lufthavn. Bilmessen organiseres av organisasjonen «Internationale des Constructeurs d'Automobiles» (Bilkonstruktørernes internasjonale organisasjon), og anses for å være en viktig internasjonal bilmesse.
Messen ble avholdt for første gang i 1905. I 2020 ble den avlyst på grunn av utbruddet av SARS-CoV-2.


== Referanser ==


== Eksterne lenker ==
(de) Offisielt nettsted 
(en) Geneva International Motor Show – kategori av bilder, video eller lyd på Commons
Tyrone Henry

Tyrone Henry (født 21. oktober 1993 i Winnipeg i Ontario) er en canadisk kjelkehockeyspiller. Han har en paralympisk sølvmedalje i kjelkehockey for Canada, og en VM-gullmedalje. 


== Bakgrunn ==
Henrys funksjonshemming skyldes en bilulykke i september 2010, der han ble lam fra livet og ned. Han spilte ishockey før ulykken, og begynte med kjelkehockey i Ottawa Falcons i 2011.


== Idrettskarriere ==
I 2015 spilte han på det Canadiske laget som vant Turin Para Ice Hockey International Tournament 2015. Han deltok også i den ene World Sledge Hockey Challenge-turneringen i 2016, der Canada kom på andreplass. Canada kom på andreplass i Stillehavsmesterskapet i kjelkehockey (IPC Pan-Pacific Championship) i 2016, etter tap 1-4 mot USA i finalen.I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada på andreplass, og de vant Turin Para Ice Hockey International Tournament 2017. 
I 2018 representerte han Canada under Paralympiske vinterleker 2018 i Pyeongchang. Canada tapte der finalen 1-2 mot USA.


== Referanser ==


== Eksterne lenker ==
Biografi hos IPC
Profil hos Hockey Canada
Profil hos Canadas paralympiske komité
Profil hos Pyeongchang 2018 Arkivert 31. mars 2018 hos Wayback Machine. (PL 2018)
Magnolia fraseri

Magnolia fraseri er et løvfellende tre som vokser vilt i østlige USA. 
Det har én stamme og blir opptil 24 m høyt. Barken er grå eller brun og glatt. Bladene sitter i endestilte, kranslignende ansamlinger og er 20–30 cm lange og 8–16 cm brede. Ved basis er det to store bladører. Oversiden er grønn og undersiden blågrønn.
Blomstene er hvite, dufter og er 16–22 cm i diameter. De består av 9–15 blomsterblad, 100–200 pollenbærere og 50–90 fruktemner. Blomstringen skjer fra mai til juni. Den befruktede blomsten utvikler til en samfrukt som består av mange belgkapsler med ett eller to frø hver. Frukten er avlang, 5,5–10 cm lang og 2,5–5 cm bred. Den er rød når den blir moden tidlig på høsten.
Magnolia fraseri vokser på næringsrik og jevnt fuktig jord i åser og fjell 300–1520 moh. Arten vokser spredt i ulike skogtyper og er aldri særlig vanlig. Den vokser sammen med topplønn, stripelønn, sukkerlønn, amerikabøk, svartlind, amerikasølvlind, gul hestekastanje, gulbjørk, sukkerbjørk, virginiahumlebøk, hickory, amerikakastanje (rotskudd), blomsterkornell, kvitask, snøklokketre, amerikakristtorn, smørvalnøtt, svartvalnøtt, tulipantre, agurkmagnolia, sumptre, syretre, romhegg, kviteik, skarlageneik, rødeik, robinia og canadahemlokk.
Utbredelsen er stort sett begrenset til Appalachene. Arten vokser i Vest-Virginia, vest i Virginia, øst i Tennessee og vest i Nord-Carolina. Den finnes også i Blue Ridge Mountains i nordvestlige Sør-Carolina og nordøstlige Georgia, og i Cumberland Mountains i sørøstlige Kentucky.


== Kilder ==
Lino Delia-Bianca. «Fraser Magnolia». Silvics of North America. Besøkt 30. mars 2018. 
«Magnolia fraseri». Flora of North America. Besøkt 30. mars 2018. 
«Fraser Magnolia (Magnolia fraseri)». Carolina Nature. Besøkt 30. mars 2018. 


== Eksterne lenker ==
(en) Magnolia fraseri i Encyclopedia of Life 
(en) Magnolia fraseri i Global Biodiversity Information Facility 
(en) Magnolia fraseri hos ITIS 
(en) Magnolia fraseri hos NCBI 
(en) Magnolia fraseri hos The International Plant Names Index 
(en) Magnolia fraseri hos Tropicos 
(en) Kategori:Magnolia fraseri – bilder, video eller lyd på Wikimedia Commons 
(en) Magnolia fraseri – galleri av bilder, video eller lyd på Wikimedia Commons 
Magnolia fraseri – detaljert informasjon på Wikispecies
Brenngam

Brenngam er ei grend sør for Kjøllefjord i Lebesby kommune i Finnmark. Stedet er et tidligere fiskevær og har hatt både fiskemottak, trandamperi og postkontor.
Brenngam er i dag et idyllisk sted med mest hytter og sommerhus, men her finnes også Brenngam Gård som driver i hovedsak med villsauer.


== Referanser ==